ფლამარიონი

ფლამარიონ ჯოვინო ფილიო (; დ. 30 ივლისი, 1996) — ბრაზილიელი ფეხბურთელი. ბათუმის „დინამოს“ თავდამსხმელი. ფეხბურთის გულშემატკივრებში უფრო ცნობილია როგორც ფლამარიონი. საქართველოს ორგზის ჩემპიონი და ორგზის ვიცე-ჩემპიონი, ეროვნული ლიგის სეზონის ორგზის საუკეთესო ფეხბურთელი და ორგზის საუკეთესო ბომბარდირი, საქართველოს სუპერთასის მფლობელი ბათუმის „დინამოს“ შემადგენლობაში. 2021 წლის ბოლოს ფლამარიონმა საქართველოს მოქალაქეობა მიიღო.ფლამარიონ ჯოვინომ საქართველოს მოქალაქეობა მიიღო

კარიერა
ადრეული კარიერა
ფლამარიონი „პალმეირასის“ აღზრდილია. პროფესიონალური კარიერა 2016 წელს მონტენეგროულ საფეხბურთო კლუბ „ლოვჩენში“ დაიწყო, რომლის შემადგენლობაშიც მონტენეგროს ეროვნული ჩემპიონატის 5 მატჩი ჩაატარა. 

ბათუმის „დინამო“
2017 წელს ბათუმის „დინამოში“ გადავიდა. 2017 წლის სეზონში მან საქართველოს უმაღლესი ლიგის 22 მატჩი ჩაატარა და ერთი საგოლე გადაცემა მიითვალა, ხოლო სეზონის ბოლოს გუნდთან ერთად ლიგაში მე-8 ადგილი დაიკავა. ბოლნისის „სიონთან“ გამართული პლეი-ოფის მატჩების შედეგების შემდეგ ბათუმის „დინამო“ პირველ ლიგაში დაქვეითდა. 

მომდევნო სეზონში პირველ ლიგაში ფლამარიონმა 32 მატჩი ჩაატარა და 24 გატანილი გოლით ეროვნული ლიგა 2-ის 2018 წლის სეზონის საუკეთესო ფეხბურთელი და ბომბარდირი გახდა,სფფ-მ საუკეთესოები დააჯილდოვა // sportall.ge ხოლო მისმა კლუბმა პირველი ადგილი დაიკავა და უმაღლეს დივიზიონში დაბრუნდა. 

2019 წლის სეზონში, კლუბთან ერთად, საქართველოს ჩემპიონატის ვერცხლის მედალი მოიპოვა და 17 გატანილი გოლით ლიგის მეორე საუკეთესო ბომბარდირი გახდა, ხოლო სეზონის ბოლოს ფლამარიონი საქართველოს ჩემპიონატის 2019 წლის საუკეთესო ფეხბურთელად დასახელდა.ფლამარიონი ეროვნული ლიგის 2019 წლის საუკეთესო ფეხბურთელია

ვოლგოგრადის „როტორი“
2020 წლის 7 სექტემბერს იჯარით რუსეთის პრემიერლიგის საფეხბურთო კლუბ „როტორის“ რიგებში განაგრძო გამოსვლა,ჯოვინო ფლამარიონი რუსულ კლუბში ითამაშებს რომლის მაისურით პირველად 2020 წლის 27 სექტემბერს ყაზანის „რუბინთან“ მატჩში ითამაშა და ერთი გოლი გაიტანა, თუმცა შეხვედრა „რუბინმა“ 3–1 მოიგო, რომლის შემადგენლობაშიც სამიდან ერთი გოლი ხვიჩა კვარაცხელიამ შეაგდო.Rotor Volgograd 1–3 Rubin Kazan / Premier League // soccerwayРотор 1–3 Рубин / Премьер-Лига // championat.com 

იმავე წლის 24 ოქტომბერს, მოსკოვის ლოკომოტივთან სტუმრად გამართულ რუსეთის პრემიერლიგის მე-12 ტურის მატჩში მან თავისი პირველი გოლი გაიტანა, ასევე პირველი საგოლე გადაცემაც შეასრულა და შეხვედრის ბოლოს, რომელიც „როტორმა“ 2–1 მოიგო — ფლამარიონი მატჩის საუკეთესო მოთამაშედ დაასახელეს. აღსანიშნავია, რომ „როტორისთვის“ ეს იყო პირველი გამარჯვება სეზონში.Lokomotiv Moscow 1–2 Rotor Volgograd / Premier League // soccerway „როტორის“ მაისურით მან კიდევ ორი გოლის გატანა შეძლო — 2020 წლის 16 დეკემბერს, მე-19 ტურის მატჩში ტულის „არსენალთან“ (1–0)Rotor Volgograd 1–0 Arsenal Tula / Premier League // soccerway და 2021 წლის 16 მაისს, კვლავ ყაზანის „რუბინთან“ (1–1), ამჯერად სტუმრად გამართულ შეხვედრაში, რომელიც მისი რიგით მეოცე და ბოლო მატჩი გამოდგა ვოლგოგრადელთა შემადგენლობაში.Rubin Kazan 1–1 Rotor Volgograd / Premier League // soccerway

ბათუმის „დინამო“
„როტორში“ გატარებული ერთი სეზონის შემდეგ კვლავ ბათუმის „დინამოში“ დაბრუნდა და უკვე 2021 წლის 22 ივნისს საქართველოს ჩემპიონატის მე-19 ტურის შეხვედრაში ითამაშა ქუთაისის „ტორპედოს“ წინააღმდეგ, რომელიც ქუთაისში გაიმართა და ფრედ 2–2 დასრულდა.Torpedo Kutaisi 2–2 Dinamo Batumi / Erovnuli Liga // soccerway იმავე წლის პირველ ივლისს საქართველოს პირველობის 21-ე ტურის შეხვედრაში თბილისის „დინამოს“ წინააღმდეგ, რომელიც თბილისში გაიმართა — ფლამარიონმა მატჩის ბედის გადამწყვეტი გოლი შეხვედრის ბოლო წუთზე შეაგდო, რითაც თავის გუნდს პრინციპული და სატურნირო მდგომარეობის თვალსაზრისით მეტად მნიშვნელოვანი გამარჯვება მოუპოვა.Dinamo Tbilisi 1–2 Dinamo Batumi / Erovnuli Liga // soccerway

ჯოვინო ფლამარიონმა ასევე კარგად დაიწყო 2022 წლის სეზონი, როდესაც პირველ ორ ტურში 3 გოლი გაიტანა და ერთი საგოლე პასიც გააკეთა. განსაკუთრებით შთამბეჭდავად მან თბილისის „დინამოს“ წინააღმდეგ ითამაშა, სადაც შესრულებული დუბლითა და საგოლე პასით თბილისელთა დამარცხებაში უდიდესი წვლილი შეიტანა.Dinamo Batumi 3–0 Dinamo Tbilisi / Erovnuli Liga // soccerway ამ შეხვედრის შემდეგ ბათუმის „დინამომ“ ბრაზილიელ შემტევთან ახალი კონტრაქტი გააფორმა, კლუბის ოფიციალური გვერდის ინფორმაციით, ჯოვინო ბათუმის „დინამოში“ 2023 წლის ბოლომდე დარჩება.ჯოვინო ფლამარიონი და ბათუმის დინამო - არის ახალი კონტრაქტი

2022 წლის დეკემბრის ბოლოს სასტუმრო „შერატონ მეტეხი პალასში“ საქართველოს ფეხბურთის ფედერაციის წლის შემაჯამებელი ღონისძიება GFF Awards 2022 გაიმართა, რომელზეც სეზონის გამორჩული ფეხბურთელები და მწვრთნელები გამოავლინეს. საქართველოს ჩემპიონატის ეროვნული ლიგის საუკეთესო ფეხბურთელად ბათუმის „დინამოს“ თავდამსხმელი ჯოვინო ფლამარიონი დასახელდა, რომელიც, ამავდროულად, 19 გატანილი გოლით ეროვნული ლიგის საუკეთესო ბობარდირიც გახდა. 2022 წლის საუკეთესო მეგოლემ ყველა კონკურენტი დიდი უპირატესობით ჩამოიტოვა — მეორე ადგილზე გასულმა ირაკლი რუხაძემ 13 გოლი გაიტანა, ხოლო მეამეადგილოსანმა ირაკლი სიხარულიძემ კი 12 ბურთი შეაგდო.19 გოლი სეზონში - ელიგის საუკეთესო ბომბარდირი ჯოვინოა

2022 წლის რჩეულების გამოსავლენად საქართველოს ფეხბურთის ფედერაციის და ეროვნული ლიგის გამოკითხვაში ეროვნული ლიგის ათივე გუნდის მთავარი მწვრთნელი და თერთმეტი ფეხბურთელი, ფუტსალისა და ქალთა ლიგების მთავარი მწვრთნელები და კაპიტნები, ასევე საქართველოს ეროვნული ნაკრების მოთამაშეები და სპორტული მედიის წარმომადგენლები მონაწილეობდნენ.ჩემპიონატის საუკეთესო მოთამაშედ ფლამარიონი დასახელდა

ჯოვინო ფლამარიონი 2023 წლის ეროვნული ლიგის პირველი წრის საუკეთესო ფეხბურთელად დასახელდა. პირველ წრეში ბათუმის „დინამოს“ ბრაზილიელმა თავდამსხმელმა რვა მატჩი ჩაატარა, ექვსი გოლი გაიტანა და ორი საგოლე გადაცემა შეასრულა. ის პირველი წრის საუკეთესო ბომბარდირიც გახდა.პირველი წრის საუკეთესო ფეხბურთელად ფლამარიონი დაასახელესჯოვინომ ოთხი ჯილდო მიიღო, გეგუჩაძეს კუთვნილი პრიზი გადასცეს

2023 წლის 24 მაისს, ეროვნული ლიგის მე-16 ტურში ბათუმის „დინამომ“ საშინაო არენაზე „თელავს“ უმასპინძლა, 2–0 დაამარცხა და ეროვნულ ჩემპიონატში ლიდერის სტატუსი დაიბრუნა. მატჩში ანგარიში 35-ე წუთზე გაიხსნა. მუსა კონატეს გადაცემით თავი ჯოვინო ფლამარიონმა გამოიჩინა და ბათუმელები დააწინაურა. 90+5-ე წუთზე „დინამომ“ მეტოქის კარი მეორედ აიღო — საგოლე პასი კვლავ კონატემ შეასრულა, გოლი კი ისევ ფლამარიონმა გაიტანა.Dinamo Batumi 2–0 Telavi / Erovnuli Liga // soccerway საბოლოოდ, ზღვისპირელებმა 35 ქულა დააგროვეს, რითიც „საბურთალოსა“ (32) და წყალტუბოს „სამგურალს“ (32) ისევ გადაასწრეს. ფლამარიონმა კი ეროვნული ლიგის ბომბარდირთა დავაში 11 გოლით ლიდერობა შეინარჩუნა.ბათუმის „დინამომ“ ფლამარიონის დუბლით ლიდერობა დაიბრუნა

2023 წლის 28 ნოემბერს, ეროვნული ლიგის 35-ე ტურში თბილისის „დინამომ“ ბათუმის „დინამოს“ უმასპინძლა,Dinamo Tbilisi 6–2 Dinamo Batumi / Erovnuli Liga // soccerway რომელმაც საქართველოს ჩემპიონობა წინა ტურში გაინაღდა. მატჩის დაწყებამდე თბილისური კლუბის ფეხბურთელებმა პატივისცემა გამოავლინეს და მეტოქეს, რომელსაც მთელი ჩემპიონატის განმავლობაში კონკურენციას უწევდნენ, საჩემპიონო დერეფანი მოუწყვეს. ბათუმის „დინამო“ ეროვნული ლიგის გამარჯვებული სეზონის დასრულებამდე ორი ტურით ადრე გახდა — ჯოვინო ფლამარიონის გუნდმა 34-ე ტურში „თელავი“ 3–0 დაამარცხა და ჩემპიონის წოდება კლუბის არსებობის ისტორიაში მეორედ მოიპოვა. ბათუმელებმა პირველად ჩემპიონობა 2021 წელს იზეიმეს. მომავალ ზაფხულს ბათუმელები საქართველოს უეფა-ს ჩემპიონთა ლიგაზე წარადგენენ. ამ გამარჯვებით ბათუმის „დინამო“ მეოთხე გუნდი გახდა, რომელიც საჩემპიონო ფარს მეორედ დაეუფლა.ბათუმის „დინამოს“ საჩემპიონო დერეფანი

საკლუბო სტატისტიკა

+ მატჩები და გოლები კლუბის, სეზონისა და შეჯიბრის მიხედვითკლუბისეზონილიგათასიკონტინენტურისხვაჯამშიდივიზიონიმატჩიგოლიმატჩიგოლიმატჩიგოლიმატჩიგოლიმატჩიგოლილოვჩენი2016–17მონტენეგროს პირველი ლიგა5010——60დინამობათუმი2017ეროვნული ლიგა2201000-2302018ეროვნული ლიგა 2322410--33242019ეროვნული ლიგა301710--31172020840010-9420211822062-264202229190040103319202331172221213721სულ17083721333119389როტორი 2020–21რუსეთის პრემიერლიგა20400——204სულ ჯამში19587821333121993

მიღწევები
საკლუბო
  დინამო ბათუმი 
 საქართველოს ჩემპიონი: 2021, 2023
 საქართველოს ვიცე-ჩემპიონი: 2019, 2022
 საქართველოს სუპერთასის მფლობელი: 2022

ინდივიდუალური
 ეროვნული ლიგის სეზონის საუკეთესო ბომბარდირი: 2022, 2023
 ეროვნული ლიგის სეზონის საუკეთესო ფეხბურთელი: 2019, 2022
 ეროვნული ლიგა 2-ის სეზონის საუკეთესო ბომბარდირი: 2018
 ეროვნული ლიგა 2-ის სეზონის საუკეთესო ფეხბურთელი: 2018

რესურსები ინტერნეტში
 ჯოვინო ფლამარიონი  — FC Dinamo Batumi
 ჯოვინო ფლამარიონი — ეროვნული ლიგის ოფიციალურ საიტზე 
 ჯოვინო ფლამარიონი — რუსეთის პრემიერლიგის ოფიციალურ საიტზე 
  თემატური საიტები
  90minut · FootballDatabase.eu · Footballfacts.ru · Sambafoot · Soccerway · playmakerstats.com · Transfermarkt · worldfootball.net 
  მედია
  „ლელო“ · 1tv.ge · Sportline.ge

სქოლიო

კატეგორია:დაბადებული 30 ივლისი
კატეგორია:დაბადებული 1996
კატეგორია:ბრაზილიელი ფეხბურთელები
კატეგორია:ეროვნული ლიგის ფეხბურთელები
კატეგორია:ბათუმის დინამოს ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:ვოლგოგრადის როტორის ფეხბურთელები
კატეგორია:ცოცხალი ადამიანები